[{"text_idx": "#000003", "text": "Lobito\u0308o\u0308 uuring paljastab seadusloomeprotsesside varjuku\u0308ljed"}, {"text_idx": "#000004", "text": "Transparency International\u2019i (TI) initsiatiivil kahe aasta jooksul 19 Euroopa Liidu liikmeriigis ning kolmes institutsioonis la\u0308biviidud mahukast lobito\u0308o\u0308 vo\u0303rdlevast uuringust selgus, et ainult 7 riiki 19-st vastab rahvusvaheliselt tunnustatud lobito\u0308o\u0308 standarditele ehk neis riikides on olemas lobito\u0308o\u0308 regulatsioon."}, {"text_idx": "#000005", "text": "Vaatamata sellele, et lobimine on demokraatlike otsustusprotsesside normaalne osa, viitavad uuringutulemused varjatud lobitegemisele kui demokraatiat ning seadusloome la\u0308bipaistvust va\u0308hendavale na\u0308htusele. Vajadus lobito\u0308o\u0308 regulatsiooni ja\u0308rele on suur paljudes uuringus osalenud riikides, sealhulgas Eestis. Tulemused na\u0308itavad, et lobitegevuse olukorraga ei olda rahul, teatas u\u0308hing Korruptsioonivaba Eesti (KVE)."}, {"text_idx": "#000008", "text": "Pingereas ko\u0303ige viimase koha ho\u0303ivanud riikidele heidetakse ette puuduja\u0308a\u0308ke igas mo\u0303o\u0303detud kategoorias, enim aga erinevate huvigruppide ligipa\u0308a\u0308su seadusloomele."}, {"text_idx": "#000009", "text": "Lobimist analu\u0308u\u0308siti kolme mo\u0303o\u0303tme kaudu: lobimise la\u0308bipaistvus, lobimise eetika ja vo\u0303rdne ligipa\u0308a\u0308s seadusloome protsessile."}, {"text_idx": "#000010", "text": "Euroala nn kriisiriigid Itaalia, Portugal ja Hispaania on uuringutulemuste ja\u0308rgi viie madalaima tulemusega riikide seas. Seda kolmikut iseloomustab iroonia, et lobito\u0308o\u0308 reguleeerimise nimel tehtud pingutused nii riiklikul kui Euroopa Liidu tasandil on luhta la\u0308inud finantssektori jo\u0303ulise lobimise to\u0303ttu."}, {"text_idx": "#000011", "text": "Eesti jagab 29 protsendiga Ts\u030cehhiga 11.-12. kohta."}, {"text_idx": "#000012", "text": "KVE juhatuse liige Erkka Jaakkola soovitab, et uus valitsus vo\u0303taks justiitsministeeriumi eestvedamisel lobimise reguleerimise pa\u0308evakorda."}, {"text_idx": "#000013", "text": "U\u0308heski uuritud Euroopa riigis ega institutsioonis ei kontrollita adekvaatselt po\u0308o\u0308rduste efekti avaliku ja erasektori vahel ning parlamendiliikmete, kes on peamised lobitegevuse sihtma\u0308rgid, suhtes ei kehti u\u0308ldjuhul teenistuseelsed ja -ja\u0308rgsed to\u0308o\u0308kohapiirangud ning nn jahtumisperioodid, mille jooksul endisel avaliku vo\u0303imu kandjal on keelatud tegeleda lobismi ja huvikaitsega selle institutsiooni suunal, mille teenistuses ta varem oli."}, {"text_idx": "#000014", "text": "On olemas suur oht, et huvide konfliktid mo\u0303jutavad otsustamisprotsesse. Na\u0308iteks Prantsusmaal on parlamendiliikmetele lubatud lobi ja no\u0303ustamisteenuste osutamine ametiaja kestel ning sarnane olukord on ka Portugalis ja Hispaanias."}, {"text_idx": "#000015", "text": "\"Kontrollimatu lobi on kaasa toonud kaugeleulatuvad tagaja\u0308rjed majandusele, keskkonnale, inimo\u0303igustele ja avalikule julgeolekule,\" u\u0308tles TI Euroopa ja Kesk-Aasia direktor Anne Koch. Uuring toob va\u0308lja problemaatilised lobipraktikad paljudes valdkondades, sh alkoholi- ja tubakakaubandus, autoto\u0308o\u0308stus, energia-, finants- ja ravimisektor."}, {"text_idx": "#000036", "text": "Pu\u0308hapa\u0308ev tuleb tuuline ja kohati on oodata hoovihma"}, {"text_idx": "#000048", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000049", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000051", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000052", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}]